### Beslutninger

Sagens behandling blev udsat i byrådets møde den 26. marts 2025.

###

BESLUTNINGSFORSLAG FRA S

Forslag:

[adresse] anmoder om, at der beskrives en tilgang og en tværgående indsats for ansvarlig implementering af AI i [adresse]. Tilgangen skal indeholde følgende elementer:

1. Etiske retningslinjer – AI skal være gennemsigtig, retfærdig og fri for bias. Algoritmer skal testes for skævvridning og sikre, at teknologien ikke fører til diskrimination.

2. Borgerinddragelse og tillid – Kommunen skal åbent informere om, hvor AI anvendes, og etablere en borgerdialog om ansvarlig brug af teknologien.

3. Medarbejderfokus – AI skal understøtte medarbejdere og forbedre arbejdsmiljøet. Det må ikke føre til forringede arbejdsforhold eller uklarhed om ansvar.

4. Belysning af fremtidsscenarier for Aarhus Kommunes arbejde med AI i et 2035 perspektiv, som beskriver hvilke organisatoriske og økonomiske forudsætninger fremtidsscenariet vil kræve.

Borgmesterens Afdeling har ansvar for at nedsætte arbejdsgruppen, der arbejder med de etiske aspekter af AI-implementeringen i kommunen.

Vi ønsker en strategi, der sikrer, at AI bliver et redskab til bedre service – ikke en kilde til utryghed eller ulighed.

Begrundelse:

Kunstig intelligens (AI) skal bruges til at forbedre kommunens service, frigøre tid til kernevelfærd og understøtte medarbejderne – ikke erstatte dem. Samtidig skal AI anvendes med respekt for etik, datasikkerhed og borgernes rettigheder.

Venlig hilsen

Morten Jeppesen

Politisk Ordfører for Socialdemokratiet i [adresse].